Den 78-årige mand fra Bælum, der i går forlod sin bopæl, er vendt hjem.

Lidt før klokken halv seks fredag eftermiddag vendte den 78-årige mand fra Bælum, hjem til sin bopæl i god behold. - Han har været ude at køre, og er hjemme ved konen igen, så vi lukker af for den her, siger vagtchef Peter Redder fra Nordjyllands Politi. Det var mandens kone, der ringede til politiet og fortalte de gode nyheder.